Vytautas Galvonas

Vytautas Galvonas (1958 m. balandžio 8 d. Anykščiuose – 2015 m. birželio 26 d. Alytuje) – inžinierius, Lietuvos ir Anykščių rajono savivaldybės politinis bei visuomenės veikėjas.

 Biografija 
1965–1976 m. mokėsi Anykščių 2-ojoje vidurinėje mokykloje. 1976–1981 m. studijavo Vilniaus universiteto (VU) Fizikos fakultete, įgijo radiofiziko specialybę.

1981 m. Vilniaus 35-osios vidurinės mokyklos fizikos ir darbų mokytojas. 1981–1989 m. VU Skaičiavimo centro inžinierius elektronikas. 1984–1992 m. Vilniaus autoremonto gamyklos Automatinių gamybos sistemų elektroninių skaičiavimo mašinų skyriaus viršininkas. 1989–1992 m. VU Skaičiavimo centro Sportinio eksperimento automatizavimo skyriaus projekto vadovas. 1992–1993 m. UAB „Esmi“ parduotuvės „Astra“ direktorius. 1993 m. AB „Ogmios centras“ prekybos direktorius, 1993–1997 m. UAB „Ogmios Astra“ generalinis direktorius. 1997–2003 m. UAB „Šiaurės miestelis“ direktorius.

Žmona Laima Rita (g. 1961), dukra Miglė Marija (g. 1994), sūnus Julius Vytautas (g. 1998). Sesuo – klimatologė Audronė Galvonaitė (g. 1949).

Tragiškai žuvo Alytaus aerodrome nukritus lėktuvui.Piloto žūtis Alytaus aerodrome pasikartojo po dvidešimties metų, 2015-06-30 Palaidotas Vilniaus Kairėnų kapinėse.http://www.anykstenai.lt/asmenys/asm.php?id=102

 Politinė ir visuomeninė veikla 
Nuo 2002 m. Liberalų demokratų partijos, nuo 2006 m. partijos Tvarka ir teisingumas narys, nuo 2015 m. balandžio mėn. – šios partijos Anykščių rajono skyriaus pirmininkas.

2003–2004 m. prezidento Rolando Pakso patarėjas informacinių technologijų ir telekomunikacijų klausimais. 2003 m. Vilniaus miesto savivaldybės tarybos narys (mandato atsisakė). 2004–2008 m. LR Seimo narys, išrinktas Anykščių-Kupiškio rinkimų apygardoje Nr. 49.2004–2008 m. kadencijos Seimo narys 2008–2012 m. LR Seimo narys.2008 m. LR Seimo rinkimai 2008–2012 m. kadencijos Seimo narys 2011 m. išrinktas Anykščių rajono savivaldybės tarybos nariu (mandato atsisakė).2011 m. Lietuvos savivaldybių tarybų rinkimai  Dalyvavo 2012 m. LR Seimo rinkimuose kaip partijos „Tvarka ir teisingumas“ remiamas kandidatas šios partijos sąraše ir vienmandatėje Anykščių-Kupiškio rinkimų apygardoje, bet nebuvo išrinktas. 2013 m. sausio mėn. tapo finansų viceministru, tačiau politinę karjerą aptemdė kilęs skandalas, kai 2014 m. vasarą iškilo žinia, kad įsivėlė į įtartinus sandorius su viena lažybų bendrove.Buvęs viceministras Vytautas Galvonas iš Edmundo Jakilaičio reikalauja pusės milijono, 2014-11-27 2014–2015 m. Lietuvos akrobatinio skraidymo federacijos prezidentas.

 Sporto pasiekimai 
1981–1986 m. Lietuvos akrobatinio skraidymo rinktinės narys. 1985 m. įvykdė SSRS aukštojo pilotažo sporto meistro normą. 1998 ir 2001 m. akrobatinio skraidymo sportiniais lėktuvais varžybų „Žmogus-paukštis“ nugalėtojas. 2002 m. Europos akrobatinio skraidymo 13-ojo čempionato organizacinio komiteto narys ir šio čempionato direktorius. 2004 m. A kategorijos akrobatinio skraidymo Lietuvos čempionas.

Ilgų nuotolių bėgikas mėgėjas. IV Pasaulio parlamentarų maratono ir pusės maratono čempionate Krokuvoje (Lenkija, 2006 m.) tapo pusės maratono pasaulio čempionu. V Pasaulio parlamentarų pusės maratono bėgimo čempionate Krokuvoje (2008 m.) asmeninėje įskaitoje laimėjo 2-ąją vietą, komandinėje įskaitoje buvo tarp nugalėtojų.

 Šaltiniai 

Kategorija:Lietuvos finansų viceministrai
Kategorija:Seimo nariai
Kategorija:Lietuvos aviatoriai
Kategorija:Lietuvos akrobatinio skraidymo sportininkai
Kategorija:Anykščių politikai
Kategorija:Vilniaus politikai